
Grozījumi Ministru kabineta 2015. gada 3. februāra noteikumos Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā"
Izdoti saskaņā ar Lauksaimniecības un lauku attīstības likuma
5.panta 3.1 un ceturto daļu
· Izdarīt Ministru kabineta 2015. gada 3. februāra noteikumos Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā" (Latvijas Vēstnesis, 2015, 29., 157., 198. nr.; 2016, 62., 246. nr.; 2017, 87., 189., 249. nr.; 2018, 68., 123. nr.; 2019, 114., 206. nr.; 2020, 74A., 242. nr.; 2021, 66. nr.; 2022, 34. nr.) šādus grozījumus:
· 1. Izteikt 3.1. apakšpunktu šādā redakcijā:
· "3.1. 7 243 286 euro – daļējai kredītprocentu dzēšanai primāro lauksaimniecības produktu ražotājiem:
· 3.1.1. 4 443 286 euro – investīciju aizdevumiem no Latvijas Lauku attīstības programmas 2014.–2020. gadam īstenošanas pārejas periodā 2021. un 2022. gadā apakšpasākumā "Atbalsts ieguldījumiem lauku saimniecībās", izņemot aizdevumus dzīvnieku un zemes iegādei;
· 3.1.2. 2 800 000 euro – lauksaimniecībā izmantojamās zemes iegādei, lauksaimniecības dzīvnieku iegādei un īstermiņa aizdevumiem no budžeta apakšprogrammas 21.01.00 "Valsts atbalsts lauksaimniecības un lauku attīstībai" 2022. gadam;".
· 2. Izteikt 3.2. apakšpunktu šādā redakcijā:
· "3.2. 712 524 euro – daļējai kredītprocentu dzēšanai kooperatīvajām sabiedrībām, kurām piešķirts atbilstības statuss saskaņā ar normatīvajiem aktiem par kooperatīvo sabiedrību atbilstību lauksaimniecības un mežsaimniecības nozarē:
· 3.2.1. 312 524 euro – investīciju aizdevumiem no Latvijas Lauku attīstības programmas 2014.–2020. gadam īstenošanas pārejas periodā 2021. un 2022. gadā apakšpasākumā "Atbalsts ieguldījumiem lauku saimniecībās";
· 3.2.2. 400 000 euro – īstermiņa aizdevumiem no budžeta apakšprogrammas 21.01.00 "Valsts atbalsts lauksaimniecības un lauku attīstībai" 2022. gadam;".
· 3. Izteikt 3.3. apakšpunktu šādā redakcijā:
· "3.3. 544 190 euro – daļējai kredītprocentu dzēšanai:
· 3.3.1. 244 190 euro – investīciju aizdevumiem no Latvijas Lauku attīstības programmas 2014.–2020. gadam īstenošanas pārejas periodā 2021. un 2022. gadā apakšpasākumā "Atbalsts ieguldījumiem pārstrādē";
· 3.3.2. 300 000 euro – īstermiņa aizdevumiem no budžeta apakšprogrammas 21.01.00 "Valsts atbalsts lauksaimniecības un lauku attīstībai" 2022. gadam;
· 3.3.2.1. pretendentiem, kas nodarbojas ar lauksaimniecības produktu pārstrādi;
· 3.3.2.2. pretendentiem, kas nodarbojas ar zvejniecību un zvejas produktu apstrādi;".

